
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE
Proiect de hotărâre
privind aprobarea Rapoartelor întocmite de către Comisia de selecţie, în vederea ocupării posturilor vacante de membri în Consiliul de Administraţie la S.C. Compania Locală de Termoficare Colterm S.A.

		În cazul societăţilor,  procedura de selecţie se efectuează cu scopul de a asigura transparentizarea şi profesionalizarea consiliilor de administraţie, potrivit standardelor de guvernanţă corporativă a întreprinderilor publice.
		Luând în considerare specificul domeniului de activitate al întreprinderii publice, se urmăreşte să se asigure o diversitate a competenţelor la nivelul consiliului de administraţie.
		La societatea Compania Locală de Termoficare Colterm S.A. Timişoara a fost declanşată procedura de selecţie pentru ocuparea celor 4 posturi vacante din cadrul consiliului de administraţie.
		Finalizarea selecţiei membrilor consiliului de administraţie s-a realizat prin întocmirea de către Comisia de selecţie a rapoartelor pentru ocuparea posturilor vacante de membri în Consiliul de Administraţie la Compania Locală de Termoficare Colterm S.A., conform Normelor metodologice de aplicarea a unor prevederi ale O.U.G. nr. 109/2011 privind guvernanţa corporativă a întreprinderilor publice, aprobate prin Hotărârea Guvernului nr. 722/2016.
		Astfel, potrivit prevederile art. 3 pct.-ul 2 lit. b) din O.U.G. nr.  109/2011 privind guvernanţa corporativă a întreprinderilor publice, autoritatea publică tutelară are competenţa de a propune, în numele statului sau al unităţii administrativ-teritoriale, candidaţi pentru funcţiile de membri ai consiliului de administraţie.
În concluzie, considerăm că este oportună iniţierea unui proiect de hotărâre pentru aprobarea Rapoartelor, întocmite de către Comisia de selecţie, în vederea ocupării posturilor vacante de membri în Consiliul de Administraţie la S.C. Compania Locală de Termoficare Colterm S.A.

